open-index/open-wikipedia-markdown huggingface dataset:
ইএসলিন্ট

**ইএসলিন্ট** একটি স্ট্যাটিক কোড এনালাইজার যন্ত্র যার মাধ্যমে জাভাস্ক্রিপ্টের সমস্যাযুক্ত কোড চিহ্নিত করা যায়। নিকোলাস সি. জাকাস ২০১৩ সালে এটি উদ্ভাবন করেন। ইএসলিন্ট কিভাবে ও কোন নিয়মে জাভাস্ক্রিপ্ট কোডের সমস্যাগুলো চিহ্নিত করবে সেটি কোডিং এর মাধ্যমে সম্পাদনা করা যায় এবং সম্পাদিত এসব নিয়মকে সংজ্ঞায়িত ও বাস্তবে প্রয়োগ করা যায়। ইএসলিন্ট দিয়ে কোডের শুদ্ধতা এবং কোড সাজানোর নিয়ম ঠিক করা যায়। ইএসলিন্ট একমাস্ক্রিপ্টের বর্তমান আদর্শ সংস্করণ ও ভবিষ্যতে যুক্ত হবে এমন সিনট্যাক্সের জন্য বিভিন্ন সুবিধা প্রদান করে থাকে। প্লাগইন অথবা ট্রান্সপাইলার ব্যবহার করে জেএসএক্স অথবা টাইপস্ক্রিপ্টের কোডও ইএসলিন্ট দ্বারা প্রক্রিয়াকরণ করা যায়।

## ইতিহাস
জেএসলিন্ট এবং জেএসহিন্ট জাভাস্ক্রিপ্ট কোডের শুদ্ধতা ও কোড সাজানোর নিয়ম নিরূপণে নতুন নিয়ম তৈরিতে ব্যর্থ হচ্ছিল। জেএসহিন্ট নিয়ে কাজ করার পর জাকাস ২০১৩ সালের জুন মাসে একটি নতুন লিন্টিং যন্ত্র উদ্ভাবনের সিদ্ধান্ত গ্রহন করেন। জাকাস কর্তৃক উদ্ভাবিত লিন্টিং যন্ত্রটিকে প্রথমে জেএসচেক নামকরণ করা হলেও এক মাস পর এটির নাম বদলে ইএসলিন্ট করে ফেলা হয়। ইএসলিন্টে সকল নিয়ম সম্পাদনযোগ্য ছিল এমনকি নতুন নিয়ম লিখে রান-টাইমে নিয়মগুলো সংজ্ঞায়ন ও সংরক্ষণ করা যেত।

২০১৬ সালের এপ্রিল মাসে ইএসলিন্ট প্রকল্প জেকোয়েরি ফাউন্ডেশনের সঙ্গে যুক্ত হয়। একই বছরের শেষ দিকে জেকোয়েরি ফাউন্ডেশন ডোজো ফাউন্ডেশনের সাথে একীভূত হয়ে একটি লিনাক্স ফাউন্ডেশন প্রকল্প হিসেবে জেএস ফাউন্ডেশন নামে আত্নপ্রকাশ করে।

২০১৭ সালের অক্টোবর মাসে ইএসলিন্ট প্রকল্প জেএস ফাউন্ডেশনের শিক্ষামূলক কর্মসূচির মাধ্যমে একটি "স্নাতন প্রকল্প" হিসেবে স্বীকৃত হয়।

মার্চ ২০১৯ সাল পর্যন্ত ইএসলিন্ট ওপেনজেএস ফাউন্ডেশনের একটি অংশ। ওপেনজেএস ফাউন্ডেশন জেএস ফাউন্ডেশন ও নোড জেএস ফাউন্ডেশনের একীভূতকরণের মাধ্যমে প্রতিষ্ঠা লাভ করেছে।

## গ্রহণযোগ্যতা
জেটব্রেন তাদের ওয়েবস্টর্ম নামক কোড সম্পাদনা যন্ত্রের জন্য ইএসলিন্টের সমন্বিত সেবা প্রদান করছে। এই সম্পাদক যন্ত্রটি খোলা রাখা নথিতে কোডের যেসব লাইনে সমস্যা আছে সেসব লাইনের পাশে সতর্কীকরণ চিহ্ন প্রদর্শন করে। 

২০১৬ সাল থেকে ভিউজেএস প্রকল্প ভিউজেএস টেমপ্লেটসমূহ ও অন্যান্য সেবাসমূহের ব্যবহার শুদ্ধতা নিরূপণে একটি ইএসলিন্ট প্লাগইন প্রদান করে আসছে। ২০১৮ সাল হতে নতুন ভিউজেএস প্রকল্প শুরু করার উইজার্ডে এই প্লাগইনটির ব্যবহার উৎসাহিত করা হচ্ছে।

২০১৮ সালের অক্টোবর মাসে ফেসবুক কর্তৃক উদ্ভাবিত রিয়েক্ট প্রকল্পে তাদের কোডিং নিয়ম প্রয়োগ করার জন্য একটি ইএসলিন্ট প্লাগইন উন্মোচন করে।

২০২১ সাল পর্যন্ত ইএসলিন্ট বিশ্বব্যাপী সর্বাধিক ব্যবহৃত জাভাস্ক্রিপ্ট লিন্টার এবং প্রতি সপ্তাহে এটি ১ কোটি ৪০ লক্ষবার ডাউনলোড করা হচ্ছে।

## তথ্যসূত্র

## বহিঃসংযোগ

* 

বিষয়শ্রেণী:স্থির প্রোগ্রাম বিশ্লেষণ সরঞ্জাম
বিষয়শ্রেণী:জাভাস্ক্রিপ্ট প্রোগ্রামিং সরঞ্জাম
আরিন ওমরি

থাম্ব| ২০১২ সালে দ্য আদার সন চলচ্চিত্রের প্রিমিয়ার অনুষ্ঠানে আরিন
**আরিন ওমরি** একজন ফিলিস্তিনি অভিনেত্রী এবং প্রযোজক।
## ব্যক্তিগত জীবন
ওমরি রামাল্লাহতে বাস করেন। তিনি মাঝে মাঝে পরিচালক রশিদ মাশারাওয়ির সাথে কাজ করেন; ২০১২ সালের ফরাসি চলচ্চিত্র 'দ্য আদার সন'-এ ওমরি একটি গুরুত্বপূর্ণ ভূমিকায় অভিনয় করেছিলেন।

## কর্মজীবন
### অভিনেত্রী হিসেবে
* কার্ফিউ (১৯৯৪) - পরিচালকঃ রশিদ মাশারাওয়ি; অভিনীত চরিত্রের নাম - হুদা
## বহিঃসংযোগ

* 

বিষয়শ্রেণী:ফিলিস্তিনি অভিনেত্রী
বিষয়শ্রেণী:ফিলিস্তিনি চলচ্চিত্র অভিনেত্রী
যোগকার্তা বিশেষ অঞ্চল

**যোগ্যকর্তা বিশেষ অঞ্চল** (; , ) হলো দক্ষিণ জাভাতে ইন্দোনেশিয়ার একটি প্রাদেশিক-স্তরের স্বায়ত্তশাসিত অঞ্চল। এটি একটি আধা-ছিটমহল যা দক্ষিণে ভারত মহাসাগরের একটি দীর্ঘ উপকূলরেখা ছাড়া পশ্চিম, উত্তর এবং পূর্বে সম্পূর্ণরূপে মধ্য জাভা প্রদেশ দ্বারা বেষ্টিত।

এটি দক্ষিণে ভারত মহাসাগর দ্বারা সীমাবদ্ধের পাশাপাশি মধ্য জাভা প্রদেশের সমস্ত স্থল সীমানা দ্বারা চতুর্পাশ্বে বেষ্টিত। যোগকার্তা সালতানাত এবং পাকুয়ালামন]]ের রাজন্য দ্বারা সহ-শাসিত এই অঞ্চলটি ইন্দোনেশিয়া সরকারের মধ্যে একমাত্র স্বীকৃত দ্বৈতশাসনাধীন এলাকা।

## ইতিহাস
জাভা ভাষায় এর উচ্চারণ । উপযুক্ত অর্থে যোগ্য, এবং কর্তা অর্থে রাজা। সেই থেকে শহরের নাম যোগ্যকর্তা। এই বিশেষ অঞ্চলটির ডাচ নাম হলো *জোকজাকার্তা*।

## ভূগোল
যোগ্যকর্তা বিশেষ অঞ্চল জাভার দক্ষিণ উপকূলের নিকট অবস্থিত এবং এর দক্ষিণ দিক ভারত মহাসাগর ও অপর তিন দিক কেন্দ্রীয় জাভা প্রদেশ দ্বারা পরিবেষ্টিত। ২০১০ সালের আদমশুমারী অনুসারে এখানকার লোকসংখ্যা ছিলো ৩,৪৫৭,৪৯১ জন; যা ২০২০ সালের আদমশুমারীতে বেড়ে হয় ৩,৬৬৮,৭১৯ জন এবং ২০২২ সালে সরকারি হিসাব অনুসারে প্রাক্কলিত জনসংখ্যা হলো ৩,৭৬১,৮৭০ জন। এর আয়তন ৩,১৭০.৬৫ বর্গকিলোমিটার, যা এটিকে জাকার্তা রাজধানী অঞ্চলের পর আয়তনের দিক থেকে দ্বিতীয় ক্ষুদ্রতম প্রদেশে পরিণত করেছে। জাভার কেন্দ্রীয় অংশের সংলগ্ন এলাকার সাথে এর জনঘনত্বও জাভাতে সর্বোচ্চ।

২০০৬ সালের ২৭ মে বিশেষ অঞ্চলটি ৬.৩ মাত্রার ভূমিকম্পের আঘাতে ব্যাপক ক্ষতিগ্রস্ত হয় যাতে ৫,৭৮২ জন নিহত হওয়ার পাশাপাশি ৩৬,০০০ জন আহত এবং ৬০০,০০০ জন বাস্তুচ্যুত হয়েছিলো। বান্তুল অঞ্চলে সবচেয়ে বেশি ক্ষয়ক্ষতি ঘটে।

মাউন্ট মিরাপি যোগকার্তা এবং স্লেম্যান রাজ্যের ঠিক উত্তরে অবস্থিত। এটি ইন্দোনেশিয়ার সবচেয়ে সক্রিয় আগ্নেয়গিরি এবং ১৫৪৮ সাল থেকে নিয়মিত অগ্ন্যুৎপাত করছে। এটি ২০১০ সালের অক্টোবর - নভেম্বর মাসে সর্বশেষ অগ্ন্যুৎপাত ঘটায় এবং এতে প্রচুর হতাহত হওয়ার পাশাপাশি আনুমানিক ১০০,০০০ লোক বাস্তুচ্যুত হয়।

## জনমিতি
### ভাষা
২০২১ সালের ২ নম্বর যোগকার্তা বিশেষ অঞ্চল অধ্যাদেশের নির্দেশনা অনুসারে ইন্দোনেশীয় ভাষার পাশাপাশি জাভাই ভাষাও যোগকার্তা বিশেষ অঞ্চলের রাস্ট্রীয় ভাষা হিসেবে ব্যবহৃত হয়।

### ধর্মীয় গোষ্ঠী

এখানকার প্রধান ধর্মীয় গোষ্ঠী হলো মুসলমানেরা, যারা মোট জনগোষ্ঠীর ৯২.৬২ শতাংশ; এছাড়া আছে ক্যাথলিক খ্রিষ্টান ৪.৫০%; এরপর প্রোটেস্টেন্ট খ্রিস্টান ২.৬৮%, বৌদ্ধ ০.১০%, হিন্দু ০.০৯% এবং অন্যান্য ০.০১%।

## শিক্ষা
যোগ্যকর্তায় রয়েছে ১০০-এরও অধিক উচ্চ শিক্ষা প্রতিষ্ঠান যা ইন্দোনেশিয়ার যে-কোনো প্রদেশের তুলনায় সর্বোচ্চ সংখ্যা। ফলে যোগ্যকর্তা "কোটা পিলেজার" (শিক্ষার্থীদের শহর) নামে পরিচিতি লাভ করেছে।

যোগ্যকর্তা ইন্দোনেশিয়ার প্রথম রাস্ট্রীয় বিশ্ববিদ্যালয় গাদজা মাদা বিশ্ববিদ্যালয়ের অবস্থানস্থল।

বিশেষ অঞ্চলটি ইন্দোনেশিয়ায় স্থাপিত প্রথম বেসরকারি বিশ্ববিদ্যালয় ইসলামি বিশ্ববিদ্যালয়, ইন্দোনেশিয়ারও অবস্থানস্থল, যেটি ১৯৪৫ সালে এখানে স্থাপিত হয়।

## টীকা

## তথ্যসূত্র

## বহিঃসংযোগ

* 

বিষয়শ্রেণী:ইন্দোনেশিয়ার প্রদেশ
ভারতীয় প্রশাসনিক সেবা

**ভারতীয় প্রশাসনিক সেবা** বা **আইএএস** হচ্ছে ভারত সরকারের অখিল ভারতীয় সেবার প্রশাসনিক শাখা। অখিল ভারতীয় সেবার অপর দুই শাখা হচ্ছে ভারতীয় পুলিশ সেবা (আইপিএস) ও ভারতীয় বন সেবা (আইএফএস)। এইসব সংস্থার সদস্যগণ ভারত সরকার সহ বিভিন্ন রাজ্যদের পরিষেবা প্রদান করে। আইএএস আধিকারিকদের কনস্টিটিউশনাল বডি, স্টাফ অ্যান্ড লাইন এজেন্সি, অক্সিলিয়ারি বডি, পাবলিক সেক্টর আন্ডারটেকিং (পিএসইউ), নিয়ন্ত্রণ সংস্থা ইত্যাদি সরকারি সংস্থায় নিয়োগ করা হয়।

## টীকা

## তথ্যসূত্র

বিষয়শ্রেণী:ভারতের সরকারি সংস্থা
নেগোম্বো

**নেগোম্বো** (, ) হলো নেগোম্বো উপহ্রদের মোহনায় অবস্থিত শ্রীলঙ্কার পশ্চিমাঞ্চল প্রদেশের একটি প্রধান শহর, যা কলম্বো-কাতুনায়েকে এক্সপ্রেসওয়ে পথে কলম্বো থেকে  দূরে।
নেগোম্বো দেশের অন্যতম প্রধান বাণিজ্যিক কেন্দ্র এবং নেগোম্বো বিভাগের প্রশাসনিক কেন্দ্র। নেগোম্বোর বিভাগীয় সচিবালয় এলাকার মধ্যে প্রায় ১৪২,১৩৬ জন অধিবাসীর বাস রয়েছে। নেগোম্বো পৌরসভার সীমানা তার সম্পূর্ণ বিভাগীয় সচিবালয় এলাকা জুড়ে প্রসারিত।

নেগোম্বো তার দীর্ঘ বালুকাময় সমুদ্রসৈকত এবং শতাব্দী প্রাচীন মৎস্য শিল্পের জন্য পরিচিত। নেগোম্বোতে স্পষ্টতঃ সংখ্যাগরিষ্ঠ রোমান ক্যাথলিক ধর্মাবলম্বী সহ এক বৃহৎ দ্বিভাষিক (সিংহলা/তামিল) জনগোষ্ঠীর বসবাস রয়েছে।

## ব্যুৎপত্তি
"নেগম্বো" নামটি এর তামিল নাম নিরকোলোম্বুর পর্তুগিজ অপভ্রংশ।

সিংহলী নাম *মিগামুভা* প্রাচীন তামিল নৌ-পরিভাষা "মিগামান পাত্তিনাম" হতে এসেছে। মিগামান দ্বারা নৌযানের প্রধান (ক্যাপ্টেন)-কে বুঝায়; সেখানকার স্থানীয় কারাভা জনগোষ্ঠীর নৌ ও মাছ ধরার সাথে দীর্ঘ সম্পর্ক রয়েছে। পরবর্তীতে ব্যবহৃত "মৌমাছির গ্রাম" নামটি রাজভেলিয়ায় উল্লিখিত একটি কিংবদন্তি থেকে উদ্ভূত। রাজকুমার দুতুগামুনুর দ্বারা গর্ভধারণকারী বিহারমহাদেবীর জন্য রাজা কাভান্তিসার সৈন্যরা সমুদ্রতীরের নিকটে একটি ডোবায় মৌমাছির মধু খুঁজে পেয়েছিল। এ কারণে এই স্থানটির নামকরণ করা হয় "মি-গোমুওয়া"।

## ভূগোল
নেগোম্বো সমুদ্রপৃষ্ঠ থেকে প্রায়  উচ্চতায় অবস্থিত এবং এর ভূপ্রকৃতি ভূমি ও জলের মিশ্রণে গঠিত। হ্যামিল্টন খাল শহরের কেন্দ্রস্থল দিয়ে প্রবাহিত। নেগোম্বো উপহ্রদ নেগোম্বোর অন্যতম মনোরম ভূচিহ্ন। এর জলাভূমির বনাঞ্চলে ১৯০ প্রজাতির বন্যপ্রাণী এবং প্রচুর পাখি রয়েছে। শহরটির উত্তর সীমান্ত মহা ওয়া নদী দ্বারা গঠিত যা ভারত মহাসাগরে পতিত হয়েছে।

## জলবায়ু
কোপেন জলবায়ু শ্রেণিবিন্যাস অনুসারে নেগোম্বোতে গ্রীষ্মমণ্ডলীয় বৃষ্টিবহুল বনভূমি শ্রেণির জলবায়ু রয়েছে। দক্ষিণ-পশ্চিম মৌসুমী বায়ু প্রবাহের ফলে শহরটিতে প্রধানত মে থেকে আগস্ট এবং অক্টোবর থেকে জানুয়ারি পর্যন্ত বৃষ্টিপাত হয়। বছরের বাকী মাসগুলিতে পরিবাহী বৃষ্টির কারণে সামান্য পরিমাণে বৃষ্টিপাত হয়। বার্ষিক গড় বৃষ্টিপাতের পরিমাণ প্রায় । এখানকার গড় তাপমাত্রা  হতে  -এর মধ্যে পরিবর্তিত হয় এবং ফেব্রুয়ারি থেকে এপ্রিল মাস পর্যন্ত উচ্চ আর্দ্রতা থাকে।

## টীকা

## তথ্যসূত্র

## বহিঃসংযোগ

বিষয়শ্রেণী:শ্রীলঙ্কার শহর
ইন্টার কাশী

**ইন্টার কাশী** হল একটি ভারতীয় ফুটবল ক্লাব যা উত্তরপ্রদেশ রাজ্যের বারাণসী শহরের ওপর ভিত্তি করে নির্মিত। বর্তমানে এটি ইন্ডিয়ান সুপার লিগ প্রতিযোগিতায় অংশ নেয়, যা ভারতীয় ফুটবল লিগ পদ্ধতির প্রথম বিভাগ। এটি উত্তরপ্রদেশের প্রথম পেশাদার ফুটবল ক্লাব, যা কোনও জাতীয় ডিভিশনে অংশ নিয়েছিল।

এই ক্লাবে স্প্যানিশ ক্লাব অ্যাটলেটিকো মাদ্রিদ, ইন্টার ক্লাব ডি'এস্কালদেস ও ফুটবল ক্লাব অ্যান্ডোরার অংশীদারিত্ব রয়েছে।

## ইতিহাস
২০২৩-এ মে মাসে, সর্বভারতীয় ফুটবল ফেডারেশন, ঘোষণা করেছিল যে তারা ২০২৩-২৪ আই-লিগ মরসুমে যোগদানের জন্য নতুন ক্লাবগুলির জন্য বিড গ্রহণ করবে। ২৯ জুন ২০২৩-এ ঘোষণা করা হয়েছিল যে কলকাতা-ভিত্তিক আরডিবি গ্রুপ অফ কোম্পানি এবং ইউরোপীয় ক্লাব অ্যাটলেটিকো মাদ্রিদ এবং ইন্টার ক্লাব ডি'এস্কালদেস এর মধ্যে বারাণসী ফ্র্যাঞ্চাইজির জন্য চুক্তি হয়েছে। এফসি অ্যান্ডোরার ইন্টার ডি'এস্কালদেসের সাথে একটি অ্যাসোসিয়েশন আছে, কিন্তু ইন্টার কাশীর সাথে সরাসরি কোনো ভূমিকা নেই। ইন্টার এসকাল্ডেসের সাথে গাঁটছড়া বাঁধার কারণে "ইন্টার" এর মনিকার যোগ করা হয়েছিল।

ক্লাবটি রাজ্যে তৃণমূল ফুটবলের বিকাশের জন্য **অ্যাটলেটিকো ডি ভারত অ্যাকাডেমি** তৈরিরও ঘোষণা করেছে। স্প্যানিয়ার্ড কার্লোস সান্তামারিনাকে ক্লাবের প্রথম প্রধান কোচ হিসেবে মনোনীত করা হয় এবং আরাতা ইজুমিকে সহকারী কোচ হিসেবে নিয়োগ করা হয়। ইংলিশ ফুটবলার পিটার হার্টলি ছিলেন ক্লাব কর্তৃক স্বাক্ষরিত প্রথম খেলোয়াড়।

২৮ অক্টোবর ২০২৩-এ, ইন্টার কাশী আই-লিগে গোকুলাম কেরালার বিরুদ্ধে তাদের প্রথম অফিসিয়াল ম্যাচ খেলে। এডমন্ড লালরিন্দিকা ক্লাবের প্রথম গোল করেন, এবং মোহাম্মদ আসিফ খান সমতাসূচক গোলটি করেন এবং ২-২ ড্রয়ে প্রথম পয়েন্ট অর্জন করেন। ৬ নভেম্বর ২০২৩-এ নামধারীর বিরুদ্ধে তাদের প্রথম জয় আসে।

## পৃষ্ঠপোষক ও জার্সি প্রস্তুতকারক

## কর্মকর্তা
### বর্তমান স্টাফ

### ইন্টার কাশী বোর্ড

## তথ্যসূত্র

বিষয়শ্রেণী:আই-লিগের ক্লাব
বিষয়শ্রেণী:২০২৩-এ ভারতে প্রতিষ্ঠিত
বিষয়শ্রেণী:২০২৩-এ প্রতিষ্ঠিত ফুটবল ক্লাব
তফসিল

**তফসিল** (বিশেষ্য পদ অর্থে জমির চৌহদ্দির বিবরণ; বিশেষ উদ্দেশ্যে প্রণীত তালিকা) হলো একটি নির্বাচন আয়োজনে যেসব কার্যক্রম গ্রহণ করা হয় তার সবকিছুর বিবরণের আইনি ঘোষণা ও প্রক্রিয়া। তফসিল ঘোষণার মাধ্যমে নির্বাচনের বৈধতা শুরু হয়।

## তফসিলে কি কি থাকে
তফসিলে নিম্নোক্ত বিষয়গুলো স্পষ্ট থাকে:

* প্রার্থিতার জন্য মনোনয়নের কাগজ জমা দেয়ার শুরু ও শেষ সময়;
* মনোনয়ন প্রত্যাহার করার সময়;
* মনোনয়নের কাগজ নির্বাচন কমিশন যাছাই বাছাই করার সময়;
* বাছাই প্রক্রিয়ায় যদি মনোনয়ন বাতিল হয়, তাহলে প্রার্থিতা প্রত্যাশী ব্যক্তি নির্বাচন কমিশনে আপিল করার সময়;
* যারা প্রার্থী হিসেবে মনোনয়ন পাবেন তাদের তালিকা প্রকাশ ও কবে নাগাদ ছাপানো হবে তার সময় দেয়া থাকে;
* নির্বাচনী প্রচারণা কবে থেকে শুরু হবে, আর কতদিন পর্যন্ত তা চলবে - সেটির উল্লেখ থাকে;
* প্রার্থীর নির্বাচনী প্রতীক বরাদ্ধের সময়;
* নির্বাচন কত তারিখ হবে;
* কোন সময়ে ভোটগ্রহণ শুরু হবে;
* কোন সময় পর্যন্ত চলবে;
* ভোটের পর ভোট গণনা কীভাবে এবং কোথায় হবে; তাও পরিষ্কার উল্লেখ করা থাকে এতে। 
এক কথায় নির্বাচনের পুরো প্রক্রিয়ার সমষ্টিই নির্বাচনের তফসিলে থাকে।

## সিদ্ধান্ত গ্রহণকারী
প্রধান নির্বাচন কমিশনার বা তার অধিনস্থ কর্মকর্তা প্রার্থীর মনোনয়নের বাতিল বা রাখার বিষয়ে সিদ্ধান্ত প্রদান করেন। অনেক ক্ষেত্রে বিভাগীয় কমিশনার, জেলা প্রশাসক ও উপজেলা নির্বাহী অফিসারগণ মনোনয়ন পত্র প্রদান, জমা ও যাছাই বাছাই করেন।

## তারিখ বদল করা
তফসিল ঘোষণার পর নির্বাচন কমিশনার ইচ্ছা করলে সংসদ মেয়াদ শেষ হওয়ার আগে ঐ ৯০ দিনের মধ্যে দেয়া নির্বাচনের তারিখ বদলাতে পারে।

## বিভিন্ন দেশে তফসিল
বাংলাদেশে তফসিলে যেসব কার্যক্রম দেয়া থাকে তা করার জন্য সবমিলিয়ে পুরো সময়কাল ৪৫ দিন হয়ে থাকে। ব্রিটেন তফসিলের সময়কাল হল সব মিলিয়ে ১৭ দিন। ভারতের সংবিধান অনুযায়ী, বিলুপ্ত হওয়া লোকসভা বা বিধানসভার সর্বশেষ অধিবেশন থেকে নতুন সরকার গঠনের মধ্যে সময়সীমা ছয় মাসের বেশি হতে পারবে না। এই সময়সীমার মধ্যেই নির্বাচন সম্পন্ন করতে হয়। পাকিস্তানে নির্বাচনী তফসিল ঘোষণা, বাছাই, প্রচারণায় সবমিলিয়ে ৫৪ দিন।

## আরও দেখুন
* নির্বাচন
* নির্বাচনী ব্যবস্থা
* নির্বাচনী জালিয়াতি

## তথ্যসূত্র

বিষয়শ্রেণী:নির্বাচন
বিষয়শ্রেণী:তুলনামূলক রাজনীতি
বিষয়শ্রেণী:রাজনীতি
বিষয়শ্রেণী:নির্বাচন কমিশন
বিষয়শ্রেণী:ভোট তত্ত্ব
বিষয়শ্রেণী:নির্বাচনবিদ্যা
বিষয়শ্রেণী:সামাজিক নির্বাচন তত্ত্ব
ইনস্টিটিউট অব অ্যাপারেল ম্যানেজমেন্ট

**ইনস্টিটিউট অব অ্যাপারেল ম্যানেজমেন্ট** সাধারণত **আইএএম** নামে পরিচিত বাংলাদেশের চট্টগ্রাম শহরে অবস্থিত একটি শিক্ষা প্রতিষ্ঠান। এই প্রতিষ্ঠান তৈরি পোশাক শিল্পের জন্য দক্ষ মানব সম্পদ গড়ার লক্ষে প্রয়োজনীয় প্রশিক্ষণ প্রদান করে।

## ইতিহাস
ইনস্টিটিউট অব অ্যাপারেল ম্যানেজমেন্ট ২০১৬ সালে প্রতিষ্ঠিত একটি অলাভজনক শিক্ষা প্রতিষ্ঠান। প্রতিষ্ঠার শুরু থেকেই, প্রতিষ্ঠানটি পোশাক শিল্পের মিড-লেভেল ম্যানেজমেন্ট এর দক্ষতা বৃদ্ধির জন্য বিভিন্ন বিষয়ে প্রশিক্ষণ প্রদান করে আসছে।

**আইএএম** জাতীয় দক্ষতা উন্নয়ন কর্তৃপক্ষ (এনএসডিএ) স্বীকৃত "স্কিল ট্রেনিং প্রভাইডার" (এসটিপি) এবং স্থানীয় ও আন্তর্জাতিক সংস্থা যেমন স্কিলস ফর এমপ্লয়মেন্ট ইনভেস্টমেন্ট প্রোগ্রাম  (এসইআইপি), বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) এর সহযোগিতায় কাজ করছে।

নিয়মিত কোর্স এর পাশাপাশি ইনস্টিটিউট অব অ্যাপারেল ম্যানেজমেন্ট এসইআইপি-বিজিএমইএ প্রকল্প এর অধীনে বিনামূল্যে প্রশিক্ষণ প্রদান করছে।

## আরও দেখুন
বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ)

জাতীয় দক্ষতা উন্নয়ন কর্তৃপক্ষ

স্কিলস ফর এমপ্লয়মেন্ট ইনভেস্টমেন্ট প্রোগ্রাম 

## তথ্যসূত্র


বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি শিক্ষা
উন্মুক্ত প্রক্সি

**উন্মুক্ত প্রক্সি** হলো এক ধরনের প্রক্সি সার্ভার যা যেকোনো ইন্টারনেট ব্যবহারকারীর দ্বারা অ্যাক্সেসযোগ্য।

সাধারণত, একটি প্রক্সি সার্ভার শুধুমাত্র একটি নেটওয়ার্কের (যেমন একটি **বন্ধ প্রক্সি**) ব্যবহারকারীদের দ্বারা ব্যবহৃত ব্যান্ডউইথ কমানো ও নিয়ন্ত্রণ করার জন্য ডোমেইন নেম সিস্টেম বা ওয়েব পাতার মতো ইন্টারনেট পরিষেবাগুলি সংরক্ষণ এবং ফরোয়ার্ড করার অনুমতি দেয়৷ একটি উন্মুক্ত প্রক্সির মাধ্যমে ইন্টারনেটের যেকোন ব্যবহারকারী এই ফরওয়ার্ডিং পরিষেবাটি ব্যবহার করতে পারেন।

alt=Diagram of proxy server connected to the Internet.|থাম্ব|200x200পিক্সেল|ইন্টারনেটের যে কোন জায়গা থেকে একটি উন্মুক্ত প্রক্সি মাধ্যমে ফরওয়ার্ডিংয়ের অনুরোধ।

## সুবিধাদি
যারা অনলাইনে বেনামী থাকতে চান ও গোপনীয়তা খুঁজেন তাদের জন্য একটি বেনামী উন্মুক্ত প্রক্সি প্রয়োজনীয়। এটি ব্যবহারকারীদের ওয়েব সার্ভার থেকে তাদের আইপি ঠিকানা লুকাতে সাহায্য করতে পারে, এক্ষেত্রে ওয়েব সার্ভারে তাদের অনুরোধগুলি প্রক্সি সার্ভার থেকে উদ্ভূত বলে মনে হয়। এটি তাদের পরিচয় প্রকাশ করাকে কঠিন করে তোলে এবং এর ফলে ওয়েব ব্রাউজ করার সময় বা অন্যান্য ইন্টারনেট পরিষেবা ব্যবহার করার সময় তাদের নিরাপত্তা রক্ষা করতে সাহায্য করে৷ যদিও শুধুমাত্র এর মাধ্যমে প্রকৃত পরিচয় গোপন রাখা এবং ব্যাপক ইন্টারনেট নিরাপত্তা অর্জন নাও হতে পারে কারণ ওয়েবসাইট অপারেটররা ব্রাউজারের আসল আইপি ঠিকানা নির্ধারণ করতে ক্লায়েন্ট-সাইড স্ক্রিপ্ট ব্যবহার করতে পারে এবং উন্মুক্ত প্রক্সির সব সংযোগের লগ রাখতে পারে। উন্মুক্ত প্রক্সির মাধ্যমে ব্যবহারকারীদের শনাক্ত করা কুকিজ ও ফিঙ্গারপ্রিন্টার অনুসরণ করা বন্ধ করা যায় না।

বেশিরভাগ পাবলিক ভিপিএন উন্মুক্ত প্রক্সির মাধ্যমে কাজ করে।

## অসুবিধা
কম্পিউটারের মালিকের অজান্তেই তার কম্পিউটারকে একটি উন্মুক্ত প্রক্সি সার্ভার হিসেবে চালানো সম্ভব। এটি কম্পিউটারে চলমান প্রক্সি সফ্টওয়্যারের ভুল কনফিগারেশন বা এই উদ্দেশ্যে ডিজাইন করা ম্যালওয়্যার (ভাইরাস, ট্রোজান বা ওয়ার্ম) সংক্রমণের ফলে হতে পারে৷ যদি এটি ম্যালওয়্যার দ্বারা সৃষ্ট হয়, তবে সংক্রামিত কম্পিউটারটিকে জম্বি কম্পিউটার নামে উল্লেখ করা হয়।

## উন্মুক্ত প্রক্সি পরীক্ষা
যেহেতু উন্মুক্ত প্রক্সি প্রায়ই অপব্যবহারের সাথে জড়িত থাকে, তাই তাদের শনাক্ত করা ও তাদের পরিষেবা প্রত্যাখ্যান করার জন্য বেশ কয়েকটি পদ্ধতি তৈরি করা হয়েছে। কঠোর ব্যবহারের নীতি সহ আইআরসি নেটওয়ার্কগুলো স্বয়ংক্রিয়ভাবে পরিচিত সব ধরণের উন্মুক্ত প্রক্সির জন্য ক্লায়েন্ট সিস্টেম পরীক্ষা করে। একইভাবে, `proxycheck` এর মতো সফটওয়্যার ব্যবহার করে, উন্মুক্ত প্রক্সি ব্যবহার করা ই-মেইল প্রেরকদের স্বয়ংক্রিয়ভাবে পরীক্ষা করার জন্য একটি ই-মেইল সার্ভার কনফিগার করা হতে পারে।

আইআরসি ও ইলেকট্রনিক মেল অপারেটরদের দলগুলো ডিএনএসবিএল দিয়ে পরিচিত উন্মুক্ত প্রক্সির আইপি ঠিকানার তালিকা প্রকাশ করে। যেমন AHBL, CBL, NJABL (২০১৩ সাল পর্যন্ত), এবং SORBS (২০০২ সাল থেকে চালু আছে)। AHBL ২০১৫ সালে জনসাধারণের প্রবেশাধিকার বন্ধ করে দেয়

## আরও দেখুন

* বেনামী প্রক্সি

## তথ্যসূত্র

বিষয়শ্রেণী:ইন্টারনেট নিরাপত্তা
আমি সিরাজের বেগম (ধারাবাহিক)

**আমি সিরাজের বেগম** একটি ভারতীয় বাংলা টেলিভিশন ইতিহাস নির্ভর সোপ অপেরা যা ২০১৮ সালের ডিসেম্বর থেকে ২০১৯ সালের মে পর্যন্ত বাংলা জেনারেল এন্টারটেইনমেন্ট চ্যানেল স্টার জলসাতে চলেছিল। অনুষ্ঠানটি দাগ ক্রিয়েটিভ মিডিয়া এবং এসভিএফ গ্রুপের ব্যানারে নির্মিত হয়েছিল। অনুষ্ঠানটি ১৭ শতকের বাঙালি শাসক সিরাজউদ্দৌলা এবং তার স্ত্রী লুৎফুন্নেসা বেগমের জীবন সম্পর্কে শ্রী পারাবতের একটি উপন্যাসের উপর ভিত্তি করে তৈরি করা হয়েছিল। সিরাজ ও লুৎফা চরিত্রে অভিনয় করেছেন শন ব্যানার্জী ও পল্লবী দে।

## সারমর্ম
গল্পটি ১৮ শতকের বাংলার অবস্থা সম্পর্কে তৈরি করা হয়েছে যখন বাংলার রাজ্যের শেষ স্বাধীন শাসক নবাব সিরাজউদ্দৌলা তার মাতামহ নবাব আলীবর্দী খানের স্থলাভিষিক্ত হয়ে সিংহাসনে বসেন। একজন শাসক হিসেবে তিনি রাজনৈতিক উত্তেজনা, ইংরেজদের আগ্রাসন, নিকটাত্মীয় (যেমন তার খালা ঘসেটি বেগম) এবং তার প্রধান সামরিক উপদেষ্টা মীর জাফর প্রভৃতির বিশ্বাসঘাতকতা এবং অন্যান্য বিভিন্ন সংগ্রামের সম্মুখীন হন। অনুষ্ঠানটি একটি কাল্পনিক বিবরণ যে কিভাবে সিরাজউদ্দৌলা দাসী লুৎফার প্রেমে পড়েন যিনি তার স্ত্রী বেগম লুৎফুন্নিসা হয়েছিলেন এবং কীভাবে তিনি তার প্রধান সমর্থন হিসাবে নবাবের পাশে দাঁড়িয়েছিলেন।

## অভিনয়

* নবাব সিরাজউদ্দৌলা ওরফে সিরাজের চরিত্রে শন ব্যানার্জি
* বেগম লুৎফুন্নেসা ওরফে লুৎফা চরিত্রে পল্লবী দে
* ঘসেটি বেগমের চরিত্রে চান্দ্রেয়ী ঘোষ
* মীর জাফরের চরিত্রে বাদশা মৈত্র
* আসরাফির চরিত্রে সায়ক চক্রবর্তী
* আলীবর্দী খানের চরিত্রে সোহান বন্দ্যোপাধ্যায়
* হামিদা চরিত্রে রূপা ভট্টাচার্য
* শরফুন্নিসা বেগমের চরিত্রে তুলিকা বসু
* আমিনা বেগমের চরিত্রে মল্লিকা মজুমদার
* উমিচাঁদের চরিত্রে রাজেশ কেআর চট্টোপাধ্যায়
* রাজবল্লভ চরিত্রে অনির্বাণ ভট্টাচার্য
* রায় দুর্লোভ চরিত্রে সন্দীপ দে
* হাসিনার চরিত্রে লাবনী ভট্টাচার্য
* রাবেয়ার চরিত্রে সংঘশ্রী সিনহা মিত্র
* দেওয়ান মোহন লালের চরিত্রে অমিতাভ দাস
* জেবুন্নিশার চরিত্রে শ্রীতোমা রায় চৌধুরী
* উমদাদুন্নিসা বাহু বেগমের চরিত্রে নিশা পোদ্দার
* শেহজাদী আফসিন বেগমের চরিত্রে আয়েন্দ্রি লাভনিয়া রায়
* বেগম গুলশানার চরিত্রে মোহনা মীম
* শওকত জং চরিত্রে আনন্দ চৌধুরী
* ফাইজি বাই চরিত্রে পল্লবী মুখোপাধ্যায়
* হাদিয়ার চরিত্রে অনন্যা গুহ

## তথ্যসূত্র

## বহিঃসংযোগ

* 
* ডিজনি+ হটস্টারে ''আমি সিরাজের বেগম''

বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক
বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:দাগ ক্রিয়েটিভ মিডিয়ার চলচ্চিত্র
বিষয়শ্রেণী:শ্রী ভেঙ্কটেশ ফিল্মস
আমি সিরাজের বেগম (চলচ্চিত্র)

**আমি সিরাজের বেগম** শ্রী পারাবতের একই নামের উপন্যাস অবলম্বনে সুশীল মুখোপাধ্যায় পরিচালিত ১৯৭৩ সালের ভারতীয় বাংলা ইতিহাস নির্ভর চলচ্চিত্র।

## পটভূমি
চলচ্চিত্রটি নবাব সিরাজউদ্দৌলা এবং তার স্ত্রী লুৎফার জীবনের উপর কাল্পনিক ঘটনার উপর ভিত্তি করে ঘটনাটি আবর্তিত হয়েছে।

## চরিত্র

* সিরাজের চরিত্রে বিশ্বজিৎ চট্টোপাধ্যায়
* লুৎফা চরিত্রে সন্ধ্যা রায়
* শেখর চ্যাটার্জি
* অজিতেশ বন্দ্যোপাধ্যায়
* দিলীপ রায়
* পাহাড়ি সান্যাল
* বিকাশ রায়
* অমরনাথ মুখোপাধ্যায়
* বীরেন চ্যাটার্জি

## তথ্যসূত্র

## বহিঃসংযোগ

* 

বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ভারতীয় ঐতিহাসিক নাট্য চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭৩-এর চলচ্চিত্র
পিটার বিউমন্ট (সাংবাদিক)

**পিটার বিউমন্ট** হলেন একজন ব্রিটিশ সাংবাদিক যিনি *[[দি অবজার্ভার|দ্য অবজারভারের]]* বৈদেশিক বিষয়ক সম্পাদক পাশাপাশি এর ভগিনী পত্রিকা *[[দ্য গার্ডিয়ান|দ্য গার্ডিয়ান-]]* এর জন্য লেখেন। তিনি ইরাক, আফগানিস্তান, লেবানন, গাজা এবং কসোভোর যুদ্ধ কভার করেছেন।

বিউমন্ট *দ্য সিক্রেট লাইফ অফ ওয়ার – জার্নিস থ্রু মডার্ন কনফ্লিক্ট* (২০০৯) এর লেখক, যুদ্ধ অঞ্চলে কাজ করা একজন বিদেশী সংবাদদাতা হিসাবে তার জীবনের একটি স্মৃতিকথা।

*অফিসিয়াল সিক্রেটস* (২০১৯) ছবিতে তিনি ম্যাথু গুডের ভূমিকায় অভিনয় করেছিলেন।

## পুরস্কার

* অরওয়েল পুরস্কার (২০০৭)
* অ্যামনেস্টি জাতীয় প্রেস পুরস্কার ২০০৬
* ওয়েবি অ্যাওয়ার্ড ২০১১

## তথ্যসূত্র

## বহিঃসংযোগ

* *[[দ্য গার্ডিয়ান|দ্য গার্ডিয়ানে]]* বিউমন্টের নিবন্ধ

বিষয়শ্রেণী:গার্ডিয়ানের সাংবাদিক
বিষয়শ্রেণী:দি অবজার্ভারের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ সাংবাদিক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ইংরেজ যুদ্ধ সংবাদদাতা
বিষয়শ্রেণী:২১শ শতাব্দীর ইংরেজ স্মৃতিকথাকার
বিষয়শ্রেণী:১৯৬১-এ জন্ম
মার্তি বেনতোলরা

**মার্তি বেনতোলরা ফোর্ত** (১৬ ডিসেম্বর ১৯০৬ - ৫ জুন ১৯৭৭) একজন প্রাক্তন স্পেনীয় ফুটবল খেলোয়াড় ছিলেন। তিনি ফুটবল ক্লাব বার্সেলোনার আক্রমণভাগ সেট-আপের অংশ গঠন করেছিলেন যাতে রাইচ, এসকোলা, ফার্নান্দেজ এবং মুনলোচও অন্তর্ভুক্ত ছিল। তিনি ১৯৩৪ ফিফা বিশ্বকাপে স্পেনের প্রতিনিধিত্ব করেন।

## কর্মজীবন
বেনতোলরা বার্সেলোনায় জন্মগ্রহণ করেন এবং স্থানীয় দল ফোর্তপিয়েঙ্ক এবং কাতালুনিয়া দে লেস কোর্তসের সাথে যুব ফুটবল খেলা শুরু করেন। তার প্রথম উর্ধ্বতন চুক্তি ছিল রিয়াল ক্লাব দেপোর্তিউ এস্পানিওল এর সাথে এবং বেনতোলরা ১৯২৫ সালে ক্লাবের হয়ে তার প্রতিযোগিতামূলক আত্মপ্রকাশ করেন। তিনি ১৯২৯-৩০ লা লিগা মৌসুমে এস্পানিওলের হয়ে খেলেন ও ক্লাবের সাথে থাকাকালীন ১৯২৮-২৯ কোপা দেল রেই জিতেছিলেন।

সেভিয়া ফুটবল ক্লাবের সাথে একটি মুহূর্ত অনুসরণ করে এবং তারপর বেনতোলরা তার নিজ শহরের ক্লাব ফুটবল ক্লাব বার্সেলোনায় যোগ দেন। তিনি বার্সেলোনার সাথে দুবার কাম্পিয়নাত দে কাতালুনিয়া জিতেছেন এবং ২১ এপ্রিল ১৯৩৫ সালে রিয়াল মাদ্রিদের বিপক্ষে চারটি গোল সহ ৫৮টি লা লিগা ম্যাচে ৩১টি গোল করেছেন।

১৯৩৭ সালে স্পেনের গৃহযুদ্ধের সময় বেনতোলরা মেক্সিকোতে চলে আসেন। তিনি মেক্সিকান ফুটবলার হোসে বান্তোলরার পিতা।

## ব্যক্তিগত
যখন বেনতোলরা মেক্সিকোতে ফুটবল খেলছিলেন তখন তিনি মেক্সিকোর রাষ্ট্রপতি লাজারো কার্ডেনাসের নাতনি জোসেফিনা রেঞ্জেল কার্দেনাসকে বিয়ে করেছিলেন। তাদের চার সন্তান ছিল, মার্টিন, পেপে, গুয়াদেলুপ এবং জর্জ। মার্টিন এবং পেপে পেশাদার ফুটবলার ছিলেন যারা দেপোর্তিভো টোলুকা এফসি-এর হয়ে খেলেছিলেন এবং পেপে মেক্সিকোর হয়ে ১৯৭০ ফিফা বিশ্বকাপের ফাইনালে খেলেছিলেন।

বেনতোলরার ভাই জোসেপও একজন ফুটবলার ছিলেন যিনি ফুটবল ক্লাব বার্সেলোনার হয়ে খেলতেন।

## তথ্যসূত্র

## বহিঃসংযোগ

* 
* 
* Martí Ventolrà at camisetasclubes.com
* Stats at LFP
* Profile

বিষয়শ্রেণী:১৯৩৪ ফিফা বিশ্বকাপের খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:১৯৭৭-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:মেক্সিকোর নাগরিকীকৃত নাগরিক
বিষয়শ্রেণী:বার্সেলোনার ফুটবলার
বিষয়শ্রেণী:পুরুষ ফুটবল উইঙ্গার
ফের্দিনঁ ব্যুইসোঁ

**ফের্দিনঁ এদুয়ার ব্যুইসোঁ** (; ২০শে ডিসেম্বর, ১৮৪১ - ১৬ই ফেব্রুয়ারি, ১৯৩২) একজন ফরাসি বামপন্থী সমাজতন্ত্রবাদী রাজনীতিবিদ, শান্তিকর্মী ও শিক্ষাবিদ। ১৮৯৮ সালে প্রতিষ্ঠিত মানবাধিকার লিগ সংস্থাটিতে গুরুত্বপূর্ণ ভূমিকা রাখার জন্য তিনি স্মরণীয়। তিনি ১৯১৪ থেকে ১৯২৬ সাল পর্যন্ত সংস্থাটির প্রধান ছিলেন। এর আগে ১৯০২ থেকে ১৯০৬ পর্যন্ত তিনি শিক্ষা লিগের সভাপতি ছিলেন। তাঁর আমলে ১ম বিশ্বযুদ্ধ সংঘটিত হয়। ব্যুইসোঁ যুদ্ধের পরে ফ্রান্স ও জার্মানির মধ্যে রফা করে শান্তিরক্ষা করার চেষ্টা করে সফল হয়েছিলেন, যে কারণে জার্মান শান্তিবাদী লুডভিগ কভিডে-র সাথে তাঁকে যৌথভাবে ১৯২৭ সালে শান্তিতে নোবেল পুরস্কার দেওয়া হয়।

প্যারিসে জন্মগ্রহণকারী ব্যুইসোঁর কর্মজীবনের প্রারম্ভ ছিল সমস্যাসংকুল। তিনি প্যারিস বিশ্ববিদ্যালয়ে দর্শনে পড়াশোনা করেন। কিন্তু সম্রাট ৩য় নাপোলেওঁ-র কাছে আনুগত্যের শপথ নিতে প্রত্যাখ্যান করার কারণে তিনি ফ্রান্সে কোথাও চাকরি পাননি। পরে তিনি সুইজারল্যন্ডে অধ্যাপনা করে এবং ১৮৬৭ সালে জেনেভাতে অবস্থিত প্রথম শান্তি সম্মেলনে অংশগ্রহণ করেন ও সেখানে ইউরোপীয় যুক্তরাষ্ট্রের পক্ষে বলেন।

৩য় নাপোলেওঁর পরাজয়ের পরে ফ্রান্সে ফিরে ব্যুইসোঁ প্যারিসের সরকারি বিদ্যালয়গুলির মহাপরিদর্শক পদে আসীন হন এবং ধর্মনিরপেক্ষ শিক্ষার পক্ষে ওকালতি করা শুরু করেন। লিগ দ্য লঁসেইনমঁ অর্থাৎ শিক্ষা লিগের মাধ্যমে তিনি ধর্মনিরপেক্ষ শিক্ষার জন্য লড়াই করেন। তিনি ফরাসি ভাষায় "লাইসিতে" (laïcité অর্থাৎ ধর্মনিরপেক্ষতা) শব্দটির প্রবর্তক। ১৮৭৯ থেকে ১৮৯৬ সাল পর্যন্ত তিনি ফ্রান্সের প্রাথমিক শিক্ষার জাতীয় পরিচালক হিসেবে ব্যবস্থাটির ব্যাপক সংস্কার সাধন করেন। তিনি প্রাথমিক বিদ্যালয়গুলিকে গির্জার নিয়ন্ত্রণ থেকে সরকারি নিয়ন্ত্রণে নিয়ে আসেন এবং প্রাথমিক শিক্ষা বিনামূল্য ও বাধ্যতামূলক করেন। এরপর তিনি উচ্চশিক্ষায়তনে কর্মজীবন শুরু করেন তিনি প্যারিসের সর্বন বিশ্ববিদ্যালয়ে ১৮৯৬ থেকে ১৯০২ সাল পর্যন্ত শিক্ষা বিষয়ে অধ্যাপনা করেন। এরপর তিনি রাজনীতিতে যোগ দেন এবং জাতীয় সংসদের নিম্নকক্ষে দুইবার নির্বাচিত হন (১৯০২-১৯১৪ এবং ১৯১৯-১৯২৩)। ১৯০৫ সালে তিনি গির্জা ও রাষ্ট্রের পৃথকীকরণ বাস্তবায়ন বিষয়ক সংসদীয় কমিটির সভাপতি ছিলেন। ব্যুইসোঁ ছিলেন একগুঁয়ে শান্তিবাদী। তিনি প্রথমে ভের্সাই চুক্তির সমালোচনা করলেও পরবর্তীকালে চুক্তিতে প্রস্তাবিক সম্মিলিত জাতিপুঞ্জের ব্যাপারে সমর্থন দেন, যাতে আন্তর্জাতিক শান্তি রক্ষার একটি ব্যবহারিক পদ্ধতি থাকে।

১ম বিশ্বযুদ্ধের পরে ব্যুইসোঁ ফ্রান্স-জার্মানির মিটমাটের ব্যাপারে অবিচল ছিলেন। তিনি জার্মানিতে একটি বক্তৃতা সফরে গমন করেন এবং তাঁর নোবেল পুরস্কারে জেতা অর্থ বিভিন্ন শান্তিবাদী পদক্ষেপের সমর্থনে ব্যয় করেন।

## তথ্যসূত্র

বিষয়শ্রেণী:১৮৪১-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:ফরাসি নোবেল বিজয়ী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:প্যারিসের_রাজনীতিবিদ
ইউলিউস ভাগনার-ইয়াউরেগ

**ইউলিউস ভাগনার-ইয়াউরেগ** (; আ-ধ্ব-ব:[ˈjuːli̯ʊs ˈvaːɡnɐ ˈjaʊʁɛk] ; ৭ই মার্চ, ১৮৫৭, ভেলস, অস্ট্রিয়া - ২৭শে সেপ্টেম্বর, ১৯৪০, ভিয়েনা, অস্ট্রিয়া) একজন অস্ট্রীয় মনোচিকিৎসক ও স্নায়ুরোগবিদ ছিলেন। তিনি কৃত্রিমভাবে ম্যালেরিয়া প্রবেশ করিয়ে উপদংশীয় ঝিল্লি-মস্তিকপ্রদাহ (সিফিলাইটিং মেনিঞ্জোসেফালাইটিস) নামক অনিরাময়যোগ্য রোগটির চিকিৎসা আংশিকভাবে চিকিৎসকের নিয়ন্ত্রণে নিয়ে আসেন। তাঁর এই আবিষ্কারের জন্য তিনি ১৯২৭ সালে প্রথম মনোচিকিৎসক হিসেবে চিকিৎসাবিজ্ঞানে নোবেল পুরস্কার লাভ করেন। "উন্মাদ ব্যক্তির সাধারণ পক্ষাঘাত রোগের চিকিৎসার জন্য ম্যালেরিয়ার জীবাণুরোপণের চিকিৎসাগত মূল্য আবিষ্কারের জন্য" তাঁকে এই পুরস্কার দেওয়া হয়। এছাড়া ভাগনার-ইয়াউরেগ বামন রোগ ও অন্যান্য থাইরয়েড গ্রন্থির বিকারজনিত রোগের বিশেষজ্ঞ হিসেবেও পরিচিত লাভ করেন।

ভিয়েনা বিশ্ববিদ্যালয়ে মনোচিকিৎসা বিভাগে কাজ করার সময় ভাগনার-ইয়াউরেখ লক্ষ করেন যে কিছু বিশেষ স্নায়ুরোগে রুগ্ন ব্যক্তিরা জ্বর-সৃষ্টিকারী সংক্রমণে সংক্রমিত হলে তাদের অবস্থার উন্নতি হয়। ১৮৮৭ সাল তিনি সুপারিশ করেন এই সংক্রামক রোগগুলি ইচ্ছাকৃতভাবে এক ধরনের চিকিৎসা হিসেবে উন্মাদ ব্যক্তিদের দেহে যেন সংক্রমিত করা হয়। তিনি বিশেষ করে ম্যালেরিয়া রোগ সংক্রমণ করার প্রস্তাব দেন, কেননা সেটিকে কুইনাইন নামক ঔষধ দিয়ে নিয়ন্ত্রণ করা সম্ভব। এরপর অস্ট্রিয়ার গ্রাৎস বিশ্ববিদ্যালোয়ে ১৮৮৯ থেকে ১৮৯৩ সাল পর্যন্ত কাজ করার সময় তিনি মানসিক রোগীদের দেহে জ্বর আনানোর চেষ্টায় তাদের দেহে যক্ষ্মার জীবাণু টিউবারকল ব্যাসিলাসের নির্যাস টিউবারকুলিন প্রয়োগ করেন, কিন্তু তাঁর এই প্রচেষ্টাটি তেমন সফল ছিল না। এরপর তিনি আবার ভিয়েনা বিশ্ববিদ্যালয়ে কাজ করা শুরু করেন ১৯১৭ সালে সেখানে স্নায়ু ও মানসিক রোগের জন্য কাজ করার সময় তিনি আংশিক পক্ষাঘাতগ্রস্ত মানসিক রোগীদের দেহে ম্যালেরিয়া রোগ সংক্রমণ করিয়ে নাটকীয় সাফল্য লাভ করেন। পরবর্তীতে ম্যালেরিয়া চিকিৎসার পরিবর্তে ব্যাকটেরিয়ারোধক (অ্যান্টিবায়োটিক) ঔষধ দিয়ে একই কাজ সম্পাদন করা হয়। ভাগনার-ইয়াউরেগের গবেষণাকর্মের সুবাদে বেশ কিছু মানসিক রোগের জন্য জ্বর-চিকিৎসা ও মানসিক আঘাত-চিকিৎসার বিকাশ ঘটে।

## তথ্যসূত্র

বিষয়শ্রেণী:১৮৫৭-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:অস্ট্রীয় নোবেল বিজয়ী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
একটু সরে বসুন

***একটু সরে বসুন*** হল ২০২৩ সালের একটি বাংলা কমেডি নাট্য চলচ্চিত্র। এটি কমলেশ্বর মুখোপাধ্যায় পরিচালিত ও অনিন্দ্য দাশগুপ্ত প্রযোজিত। এই চলচ্চিত্রটি ঔপন্যাসিক বলাইচাঁদ মুখোপাধ্যায়ের *পাশা পাশির* একটি ছোট গল্পের উপর ভিত্তি করে তৈরি করা হয়েছে। বিগ ক্যাট ফিল্মসের ব্যানারে ২০২৩ সালের ২৪শে নভেম্বরে প্রেক্ষাগৃহে মুক্তি পায়।

## পটভূমি
একজন তরুণ সংস্কৃত স্নাতক গুড্ডু বেগুনবাগিচা গ্রাম থেকে চাকরির জন্য কলকাতায় এসেছেন। তার প্রেমের আগ্রহ পিউ এবং পরিবারের অন্যান্য সদস্যরাও তাকে নজর রাখতে সেখানে আসে। গুড্ডু একজন নায়ক হয়ে ওঠে কারণ সে ঘটনাক্রমে কিছু সাহসী কাজ করে।

## অভিনয়শিল্পী

* ঋত্বিক চক্রবর্তী - গুড্ডু
* পাওলি দাম - রোকেয়া
* পরাণ বন্দ্যোপাধ্যায় - প্রাণনাথ
* ইশা সাহা - পিউ
* পায়েল সরকার - উর্মি
* রজতাভ দত্ত - স্ফটিক
* খরাজ মুখোপাধ্যায় - যোগেন
* বিশ্বনাথ বসু - বালা চরণ
* মানসী সিনহা - মহিমা
* পার্থসারথি চক্রবর্তী - আলপিন
* দেবপ্রতিম দাশগুপ্ত - ছত্রধর
* দেবপ্রসাদ হালদার - শশাধোর
* মৌমিতা পণ্ডিত - প্রজ্ঞা
* পৌষালী ভট্টাচার্য - মৃণালিনী
* পূর্বাশা মাল - নিশা

## তথ্যসূত্র

## বহিঃসংযোগ

* 

বিষয়শ্রেণী:২০২৩-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:কমলেশ্বর মুখোপাধ্যায় পরিচালিত চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:বলাইচাঁদ মুখোপাধ্যায়ের কাজ অবলম্বনে সৃষ্টিকর্ম
বিষয়শ্রেণী:বাংলা ভাষার হাস্যরসাত্মক নাট্য চলচ্চিত্র
সুসান্নাহ ক্ল্যাপ

**সুসান্নাহ ক্ল্যাপ** (জন্ম ১৯৪৯) একজন ব্রিটিশ লেখক, যিনি ১৯৯৭ সাল থেকে *[[দি অবজার্ভার|দ্য অবজারভারের]]* থিয়েটার সমালোচক এবং বিবিসি রেডিও ৩ *নাইটওয়েভস* অনুষ্ঠানের একজন অবদানকারী। 

ক্ল্যাপ ব্রিস্টল বিশ্ববিদ্যালয়ে ইংরেজি পড়েন, যেখানে তার একজন শিক্ষক ছিলেন ক্রিস্টোফার রিক্স।

কেরিয়ারের প্রথম দিকে প্রকাশক জোনাথন কেপের একজন সম্পাদক, ক্ল্যাপ *লন্ডন রিভিউ অফ বুকস-* এর প্রতিষ্ঠাতা ছিলেন, যেখানে তিনি সহকারী সম্পাদক ছিলেন।  তিনি ব্রুস চ্যাটউইন এবং অ্যাঞ্জেলা কার্টার সম্পর্কে বইয়ের লেখক এবং উভয় লেখকের সম্পত্তির সাহিত্য নির্বাহক। 

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ নারী থিয়েটার সমালোচক
বিষয়শ্রেণী:দি অবজার্ভারের ব্যক্তি
বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী
বান (সফটওয়্যার)

**বান** () হল একটি জাভাস্ক্রিপ্ট রানটাইম, প্যাকেজ ম্যানেজার, টেস্ট রানার যা জিগ প্রোগ্রামিং ভাষা ব্যবহার করে তৈরি করা হয়েছে। এটি নোড.জেএসের ড্রপ-ইন প্রতিস্থাপন হিসাবে জার্ড সামনার নামের প্রোগ্রামার দ্বারা ডেভেলপ করা হয়েছে। বান জাভাস্ক্রিপ্ট ইঞ্জিন হিসাবে জাভাস্ক্রিপ্টকোর ব্যবহার করে। যেখানে নোড.জেএস এবং ডেনো উভয়ই ভি৮ জাভাস্কিপ্ট ইন্জিন ব্যবহার করে।

এটি বান্ডলিং, মিনিফাইং, সার্ভার-সাইড রেন্ডারিং (SvelteKit, Nuxt.js, Vite) সমর্থন করে।

বান অনেক ফিচার সাপোর্ট করে, যেমনঃ রানটাইম ফরেন ফাংশান ইন্টারফেস (এফএফআই), SQLite3, TLS 1.3, এবং ডিএনএস রেজোলিউশন সাপোর্টসহ আরোও অনেক কিছু। ফাইল এডিটিং, এইচটিটিপি সার্ভার, ওয়েব সকেট এবং হ্যাশিংয়ের মতো সাধারণ টুলগুলো বিল্ট-ইন ভাবে বানের সাথে আসে।

## তথ্যসূত্র

বিষয়শ্রেণী:এমআইটি লাইসেন্স ব্যবহারকৃত সফটওয়্যার
বিষয়শ্রেণী:২০২২-এর সফটওয়্যার
বিষয়শ্রেণী:জাভাস্ক্রিপ্ট সফটওয়্যার
পল ওয়েবস্টার (সাংবাদিক)

**পল এফ. ওয়েবস্টার** হলেন একজন ব্রিটিশ সাংবাদিক যিনি ২০১৮ সাল থেকে *[[দি অবজার্ভার|দ্য অবজারভারের]]* সম্পাদক ছিলেন তিনি এর আগে উইল হাটন, রজার অল্টন এবং জন মুলহল্যান্ডের অধীনে ২০ বছর ধরে *দ্য অবজারভারের* উপ-সম্পাদক ছিলেন এবং তার আগে *[[দ্য গার্ডিয়ান|দ্য গার্ডিয়ানের]]* বিদেশী ও স্বদেশী সম্পাদক ছিলেন।

## ''দ্য অবজার্ভার''
ওয়েবস্টার *দ্য অবজারভারের* সম্পাদক হন গার্ডিয়ান মিডিয়া গ্রুপের প্রধান সম্পাদক ক্যাথারিন ভিনার দ্বারা প্রচারের ফলে, যিনি বলেছিলেন তিনি একজন "অসাধারণ" সম্পাদক হবেন। ওয়েবস্টার বলেন: "সম্পাদক নিযুক্ত হতে পেরে আমি আনন্দিত এবং সম্মানিত, বিশেষ করে কাগজের বিকাশের এমন একটি উত্তেজনাপূর্ণ সময়ে যখন এটি নতুন ট্যাবলয়েড বিন্যাসে পুনরায় চালু হয়েছে।" তিনি জন মুলহল্যান্ডের স্থলাভিষিক্ত হন, যিনি এপ্রিল ২০১৮ সালে ব্রিটিশ প্রিন্ট সংবাদপত্রের ম্যানহাটন ভিত্তিক মার্কিন অনলাইন উপস্থিতিতে *গার্ডিয়ান ইউএস-* এর সম্পাদকের ভূমিকা গ্রহণ করেন।

## তথ্যসূত্র

## বহিঃসংযোগ

* 

বিষয়শ্রেণী:দি অবজার্ভারের ব্যক্তি
বিষয়শ্রেণী:দ্য গার্ডিয়ানের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ব্রিটিশ সংবাদপত্রের সম্পাদক
বিষয়শ্রেণী:২১শ শতাব্দীর ব্রিটিশ সাংবাদিক
বিষয়শ্রেণী:১৯৫৪-এ জন্ম
টবি হেলম

**টবি হেলম** একজন ব্রিটিশ সাংবাদিক এবং *[[দি অবজার্ভার|দ্য অবজারভারের]]* রাজনৈতিক সম্পাদক। তিনি ১৯৯১ সালে *[[দ্য ডেইলি টেলিগ্রাফ|দ্য ডেইলি টেলিগ্রাফে]]* সম্পাদক হিসাবে যোগদান করেন এবং ১৯৯৬ সালে ব্রাসেলস সংবাদদাতা হন। ১৯৯৯ এবং ২০০২ এর মধ্যে তিনি কাগজের বার্লিন সংবাদদাতা ছিলেন এবং ২০০২ সালে প্রধান রাজনৈতিক সংবাদদাতা নিযুক্ত হন। হেলম ২০০২ সালের শেষ দিকে *দ্য অবজারভারে* যোগদান করেন

## ব্যক্তিগত জীবন
তার সহকর্মী সাংবাদিক জেন মেরিকের সাথে তিনি একটি সম্পর্কের মধ্যে রয়েছেন।

## তথ্যসূত্র


## বহিঃসংযোগ

* *[[দ্য গার্ডিয়ান|দ্য গার্ডিয়ানে]]* টবি হেলম

বিষয়শ্রেণী:জীবিত ব্যক্তি
বিষয়শ্রেণী:ব্রিটিশ রাজনৈতিক সাংবাদিক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দি অবজার্ভারের ব্যক্তি
বিষয়শ্রেণী:দ্য ডেইলি টেলিগ্রাফের ব্যক্তি
ওয়েবপ্যাক

**ওয়েবপ্যাক** হল জাভাস্ক্রিপ্টের জন্য একটি বিনামূল্যের এবং ওপেন সোর্স মডিউল বান্ডলার। এটি প্রাথমিকভাবে জাভাস্ক্রিপ্টের জন্য তৈরি করা হয়েছে, তবে সংশ্লিষ্ট লোডার অন্তর্ভুক্ত থাকলে এটি এইচটিএমএল, সিএসএস এবং চিত্রের মতো ফ্রন্ট-এন্ড সম্পদগুলিকে রূপান্তর করতে পারে। ওয়েবপ্যাক একাধিক মডিউল এবং মডিউল গুলোর ডিপেনডেন্সি নেয়, এবং সেই মডিউলগুলির Static Asset তৈরি করে যা মডিউল গুলোকে রিপ্রেজেন্ট করে।

ওয়েবপ্যাক মডিউল এর ডিপেনডেন্সি গ্রহণ করে এবং একটি ডিপেনডেন্সি গ্রাফ তৈরি করে যা ওয়েব ডেভেলপার দের ওয়েব অ্যাপ্লিকেশন ডেভেলপের উদ্দেশ্যে একটি মডুলার পদ্ধতি ব্যবহার করার অনুমতি দেয়। এটি কমান্ড লাইন থেকে ব্যবহার করা যেতে পারে বা একটি কনফিগারেশন ফাইল ব্যবহার করে কনফিগার করা যেতে পারে যার নাম *webpack.config.js*। এই ফাইলটি একটি প্রজেক্টের জন্য নিয়ম, প্লাগইন ইত্যাদি নির্ধারণ করে।

ওয়েবপ্যাক ব্যবহার করার জন্য Node.js প্রয়োজন।

ওয়েবপ্যাক *কোড স্প্লিটিং* ব্যবহার করে চাহিদা অনুযায়ী কোড সুবিধা প্রদান করে। ডাইনামিক কোড বিভাজনের ক্ষেত্রে দুইটি একইরকম কৌশল ওয়েবপ্যাক সাপোর্ট করে। প্রথম এবং প্রস্তাবিত পদ্ধতি হল *import()* সিনট্যাক্স ব্যবহার করা যা ডাইনামিক import করার জন্য ইসিএমএস্ক্রিপ্ট  প্রস্তাবের সাথে সামঞ্জস্যপূর্ণ। লিগ্যাসি, ওয়েবপ্যাক-নির্দিষ্ট পদ্ধতি হল *require.ensure* ব্যবহার করা।

## ওয়েবপ্যাক ডেভেলপমেন্ট সার্ভার
ওয়েবপ্যাক একটি বিল্ট-ইন ডেভেলপমেন্ট সার্ভার, *ওয়েবপ্যাক-ডেভ-সার্ভারও* প্রদান করে। যা কোন প্রজেক্ট ডেভেলপ করার সময় file serving এর জন্য একটি এইচটিটিডি সার্ভার হিসেবে ব্যবহার করা হয়। এটি হট মডিউল প্রতিস্থাপন ব্যবহার করার ক্ষমতাও প্রদান করে, যা ডেভেলপারকে পাতা পুনরায় লোড করার প্রয়োজন ছাড়াই পেজে কোড আপডেট করে।

## তথ্যসূত্র

বিষয়শ্রেণী:এমআইটি লাইসেন্স ব্যবহারকৃত সফটওয়্যার
বিষয়শ্রেণী:২০১২-এর সফটওয়্যার
বিষয়শ্রেণী:জাভাস্ক্রিপ্ট প্রোগ্রামিং সরঞ্জাম
উমর সাদিক

**উমর সাদিক মিসবাহ** (, ; জন্ম: ২ ফেব্রুয়ারি ১৯৯৭; **উমর সাদিক** নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং নাইজেরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, উমর নাইজেরিয়া অনূর্ধ্ব-২৩ দলের হয়ে নাইজেরিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত নাইজেরিয়ার বয়সভিত্তিক দলের হয়ে খেলার পর, তিনি ২০২২ সালে নাইজেরিয়ার হয়ে আন্তর্জাতিক পর্যায়ে অভিষেক করেছেন; নাইজেরিয়ার জার্সি গায়ে তিনি এপর্যন্ত ৭ ম্যাচে ১টি গোল করেছেন।

## প্রারম্ভিক জীবন
উমর সাদিক মিসবাহ ১৯৯৭ সালের ২রা ফেব্রুয়ারি তারিখে নাইজেরিয়ার কাদুনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উমর নাইজেরিয়া অনূর্ধ্ব-২৩ দলের হয়ে খেলার মাধ্যমে নাইজেরিয়ার প্রতিনিধিত্ব করেছেন। নাইজেরিয়ার বয়সভিত্তিক দলের হয়ে তিনি ৬ ম্যাচে অংশগ্রহণ করে ৪টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নাইজেরীয় ফুটবলার
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:নাইজেরিয়ার আন্তর্জাতিক যুব ফুটবলার
বিষয়শ্রেণী:নাইজেরিয়ার আন্তর্জাতিক ফুটবলার
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড়
বিষয়শ্রেণী:তোরিনো ফুটবল ক্লাবের খেলোয়াড়
বিষয়শ্রেণী:পেরুজা কালচোর খেলোয়াড়
বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড়
বিষয়শ্রেণী:স্পেৎসিয়া কালচোর খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:সার্বীয় সুপারলিগার খেলোয়াড়
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:নাইজেরীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:রেঞ্জার্স ফুটবল ক্লাবের খেলোয়াড়
নেড টেমকো

**এডওয়ার্ড জেমস টেমকো** (জন্ম নভেম্বর ১৯৫২)  একজন মার্কিন সাংবাদিক এবং সংবাদপত্রের সম্পাদক যিনি তার জীবনের বেশিরভাগ সময় যুক্তরাজ্যের লন্ডনে কাজ করেছেন। তিনি লিসবন, ব্রাসেলস, বৈরুত, মস্কো, জেরুজালেম এবং জোহানেসবার্গের মতো শহরেও অবস্থান করেছেন।  তাঁর নিবন্ধগুলি মূলত *[[দি অবজার্ভার|দ্য অবজারভার]]* পত্রিকায় প্রকাশিত হয়েছে এবং রাজনৈতিক ও সামাজিক সমস্যাগুলির উপর দৃষ্টি নিবদ্ধ করেছিলেন। তিনি পূর্বে *[[দ্য গার্ডিয়ান|দ্য গার্ডিয়ানের]]* জন্য লিখতেন এবং ২০০৫ সাল পর্যন্ত *ইহুদি ক্রনিকলের* সম্পাদক ছিলেন। তিনি *ক্রিশ্চিয়ান সায়েন্স মনিটরের* একজন সংবাদদাতা। টেমকো বিবিসি ওয়ার্ল্ড প্রোগ্রাম *ডেটলাইন লন্ডন* এবং বিবিসি টিভির *কোয়েশ্চেন টাইমের* নিয়মিত প্যানেলভুক্ত।  টেমকোর *মনিটরে* একটি নিয়মিত কলাম রয়েছে যার নাম "প্যাটার্নস" জোসেফ সি. হার্শের "প্যাটার্ন অব ডিপলোমেসি" কলামের উপর ভিত্তি করে, যেখানে টেমকো মানুষের সংযোগের প্রবণতা ট্র্যাক করে। 

## ব্যক্তিগত জীবন
টেমকো ওয়াশিংটন, ডিসিতে একটি ইহুদি পরিবারে জন্মগ্রহণ করেছিলেন কিন্তু বর্তমানে লন্ডনে তার পরিবারের সাথে বসবাস করছেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:ইহুদি মার্কিন সাংবাদিক
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:দি অবজার্ভারের ব্যক্তি
বিষয়শ্রেণী:বিবিসির ব্যক্তি
বিষয়শ্রেণী:গার্ডিয়ানের সাংবাদিক
বিষয়শ্রেণী:ব্রিটিশ রেডিও ব্যক্তিত্ব
বিষয়শ্রেণী:মার্কিন পুরুষ সাংবাদিক
বিষয়শ্রেণী:মার্কিন জায়নবাদী
রণবীর কাপুর অভিনীত চলচ্চিত্রের তালিকা

রণবীর কাপুর একজন ভারতীয় অভিনেতা যিনি হিন্দি ছবিতে অভিনয় করেন। সঞ্জয় লীলা বনশালির প্রণয়ধর্মী নাট্য *[[সাওয়ারিয়া]]* (২০০৭) এ সোনম কাপুরের বিপরীতে অভিনয় করার আগে তিনি *[[আ আব লট চলে]]* (১৯৯৯) এবং *[[ব্ল্যাক (২০০৫-এর চলচ্চিত্র)|ব্ল্যাক]]* (২০০৫) চলচ্চিত্রে সহকারী পরিচালক হিসাবে কাজ করেছিলেন। এটি কাপুরকে সেরা পুরুষ আত্মপ্রকাশের জন্য ফিল্মফেয়ার পুরস্কার অর্জন করে। তিনি ২০০৯ সালে*[[ওয়েক আপ সিড]]*, কমেডি *[[আজব প্রেম কি গজব কাহানি]]* এবং *রকেট সিং: সেলসম্যান অফ দ্য ইয়ার* নামক তিনটি চলচ্চিত্রে কেন্দ্রীয় চরিত্রে অভিনয় করে নিজেকে প্রতিষ্ঠিত করেছিলেন। তিনি এই তিনটি চলচ্চিত্রে তার সম্মিলিত কাজের জন্য শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার জিতেছিলেন। ২০১০ সালে, বাণিজ্যিকভাবে সফল রাজনৈতিক থ্রিলার *[[রাজনীতি (২০১০-এর চলচ্চিত্র)|রাজনীতিতে]]* কাপুর অর্জুন এবং মাইকেল কোরলিওনের উপর ভিত্তি করে একটি চরিত্রে অভিনয় করেছিলেন।

২০১১ থেকে ২০১৩ পর্যন্ত, কাপুরের মুক্তিপ্রাপ্ত হিন্দি চলচ্চিত্রগুলি তাদের নিজ নিজ বছরের সর্বোচ্চ আয়কারী হিন্দি চলচ্চিত্রগুলির মধ্যে ছিল। ইমতিয়াজ আলির মিউজিক্যাল *[[রকস্টার (চলচ্চিত্র)|রকস্টারে]]* (২০১১) তিনি একজন উচ্চাকাঙ্ক্ষী গায়কের ভূমিকায় অভিনয় করেছিলেন এবং অনুরাগ বসুর কমেডি-ড্রামা *[[বর্ফী!|বরফিতে!]]* (২০১২), তিনি একটি আনন্দময় বধির এবং মূক মানুষ হিসাবে অভিনয় করেছেন। উভয় ছবিতেই তার অভিনয় সমালোচকদের দ্বারা প্রশংসিত হয় এবং তিনি ফিল্মফেয়ারে পরপর দুটি সেরা অভিনেতার পুরস্কার অর্জন করেন এবং প্রাক্তনটি তাকে শ্রেষ্ঠ অভিনেতার জন্য ফিল্মফেয়ার সমালোচক পুরস্কার অর্জন করে। রোমান্টিক কমেডি *[[ইয়ে জাওয়ানি হ্যায় দিওয়ানি|ইয়ে জওয়ানি হ্যায় দিওয়ানি]]* (২০১৩)  আয় করেছে যে বিন্দু পর্যন্ত তার সবচেয়ে বড় উপার্জনকারী হিসাবে আবির্ভূত হয়।

এই সাফল্যের পরে বেশ কিছু বাণিজ্যিক ব্যর্থতা ছিল, যার মধ্যে পিরিয়ড ড্রামা *বোম্বে ভেলভেট* (২০১৫), রোম্যান্স *তামাশা* (২০১৫), এবং কমিক মিস্ট্রি *[[জগ্গা জাসুস]]* (২০১৭); দ্বিতীয়টিও কাপুরের প্রথম প্রযোজনা উদ্যোগ হিসেবে চিহ্নিত। এই সময়ের মধ্যে তার একমাত্র বাণিজ্যিক সাফল্য এসেছিল *[[অ্যায় দিল হ্যায় মুশকিল]]* (২০১৬), যেখানে তিনি একতরফা প্রেমের সম্পর্কে জড়িত একজন সংগীতশিল্পী হিসাবে অভিনয় করেছিলেন। ২০১৮ সালে, কাপুর বায়োপিক *[[সঞ্জু|সঞ্জুতে]]* সমস্যাগ্রস্ত অভিনেতা সঞ্জয় দত্তের চরিত্রে অভিনয় করেছিলেন, যেটি  এর বেশি আয় করেছিল তার সর্বোচ্চ আয়কারী রিলিজ হিসাবে আবির্ভূত হয়। এটি তাকে সেরা অভিনেতার জন্য আরেকটি ফিল্মফেয়ার পুরস্কার অর্জন করে। পর্দায় চার বছরের অনুপস্থিতির পর, কাপুর ২০২২ সালে পিরিয়ড ফিল্ম *[[শামশেরা]]* এবং ফ্যান্টাসি ফিল্ম *[[ব্রহ্মাস্ত্র: পার্ট ওয়ান – শিবা]]* নিয়ে ফিরে আসেন। পরেরটি সবচেয়ে ব্যয়বহুল ভারতীয় চলচ্চিত্র এবং সর্বোচ্চ আয়কারী হিন্দি চলচ্চিত্রের মধ্যে স্থান করে নেয়। তিনি শ্রদ্ধা কাপুরের বিপরীতে রোমান্টিক কমেডি *তু ঘুথি মে মক্কার* (২০২৩) ছবিতে অভিনয় করেছিলেন।
## চলচ্চিত্র

* *সমস্ত ফিল্ম [[হিন্দি ভাষা|হিন্দিতে]] হয় যদি না অন্যথায় উল্লেখ করা হয়।*

## টেলিভিশন

## সঙ্গীত ভিডিও

## আরো দেখুন
* রণবীর কাপুর প্রাপ্ত পুরস্কার এবং মনোনয়নের তালিকা
## মন্তব্য

## তথ্যসূত্র

## বহিঃসংযোগ
* 
* Ranbir Kapoor on Bollywood Hungama

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
হিরোশি ইয়াসুদা

**হিরোশি ইয়াসুদা** (জন্ম ১৯৪৪) হলেন টোকিও বিশ্ববিদ্যালয়ের একজন ইমেরিটাস অধ্যাপক এবং নিপ্পন টেলিগ্রাফ ও টেলিফোনের পরামর্শক হিসাবে কাজ করেন।

আন্তর্জাতিক প্রমিতকরণের ক্ষেত্রে, লিওনার্দো চিয়ারিগ্লিওনের সাথে তিনি মুভিং পিকচার এক্সপার্টস গ্রুপ প্রতিষ্ঠা করেন যা এমপিইজি-১ অডিও লেয়ার ৩ কে প্রমিত করে, যা এমপি-৩ নামে বেশি পরিচিত।

প্রফেসর হিরোশি ইয়াসুদা তার বিই, এমই এবং ড. অফ এডুকেশন ডিগ্রি জাপানের টোকিও বিশ্ববিদ্যালয় থেকে যথাক্রমে ১৯৬৭, ১৯৬৯, এবং ১৯৭২ সালে অর্জন করেন। তারপরে, তিনি ১৯৭২ সালে এনটিটির বৈদ্যুতিক যোগাযোগ ল্যাবরেটরিতে যোগদান করেন। যেখানে তিনি ভিডিও কোডিং, ফ্যাকসিমাইল নেটওয়ার্ক, ইমেজ প্রসেসিং, টেলিপ্রেসেন্স, বি-আইএসডিএন নেটওয়ার্ক এবং ইন্টানেট পরিষেবা এবং কম্পিউটার কমিউনিকেশন অ্যাপ্লিকেশনের কাজগুলিতে জড়িত ছিলেন। তিনি ভিজ্যুয়াল মিডিয়া ল্যাবের এক্সিকিউটিভ ম্যানেজার হিসেবে চার বছর (১৯৮৮-১৯৯২) কাজ করেন। এনটিটি হিউম্যান ইন্টারফেস ল্যাবসের হিসাবে তিন বছর (১৯৯২-১৯৯৫), এনটিটি বিজনেস কমিউনিকেশন সিস্টেমস সদর দফতরের সিস্টেম সার্ভিসেস বিভাগের নির্বাহী ব্যবস্থাপক হিসেবে দায়িত্ব পালন করেন। ১৯৯৫ সালের জুলাই থেকে ইয়োকোসুকাতে এনটিটি তথ্য ও যোগাযোগ সিস্টেম ল্যাবরেটরির ভাইস প্রেসিডেন্ট হন। তিনি এনটিটির ডিরেক্টর ছিলেন (১৯৯৭২-১৯৯৭)। পঁচিশ বছর চাকরি করার পর তিনি টোকিও বিশ্ববিদ্যালয়ে কাজ করার জন্য এনটিটি ত্যাগ করেন। ২০০৩ থেকে ২০০৫ সাল পর্যন্ত তিনি দ্য সেন্টার ফর কোলাবোরেটিভ রিসার্চ (সিসিআর) এর ভারপ্রাপ্ত পরিচালক ছিলেন। তিনি এখন টোকিও ডেনকি বিশ্ববিদ্যালয়ের অধ্যাপক। তিনি আইটি স্ট্র্যাটেজিক হেডকোয়ার্টার (জাপান) এর সদস্য।

প্রফেসর ইয়াসুদা ১৯৯১ - ১৯৯৯ সাল পর্যন্ত আইএসও/আইইসি জেটিসি ১/এসসি ২৯ (জেপিইজিিএমপিইজি স্ট্যান্ডার্ডাইজেশন) এর ইন্টারন্যাশনাল অর্গানাইজেশন ফর স্ট্যান্ডার্ডাইজেশনের চেয়ারপার্সন হিসেবেও কাজ করেন।

তিনিিএসএসি*-তে আইইইসি জার্নালের* অতিথি সম্পাদক হিসেবে বেশ কয়েকবার কাজ করেন। যেমন ভোল-১১, নং-১। তিনি কম্পিউটার সোসাইটি দ্বারা স্পনসর করা ১৯৯৬ সালে মাল্টিমিডিয়া সিস্টেম কনফারেন্সের প্রদর্শনী চেয়ার হিসাবে কাজ করেন। তিনি ১৯৯৬-১৯৯৮ সাল পর্যন্ত ডিএভিআইসি (ডিজিটাল অডিও ভিডিও কাউন্সিল) এর সভাপতি হিসেবেও দায়িত্ব পালন করেন।

তিনি ১৯৮৭ সালে তাকায়ানাগি পুরস্কার, ১৯৯৫ সালে ইআইসিইজেড-এর অ্যাচিভমেন্ট অ্যাওয়ার্ড, ১৯৯৫ সালে দ্যা ন্যাশনাল একাডেমি অফ টেলিভিশন আরটস এন্ড সায়েন্স থেকে ইএমএমওয়াই, ১৯৯৮ সালে আইইইই ফেলোশিপ গ্রেড ভিডিওতে আন্তর্জাতিক মানককরণ কার্যক্রমে অবদানের জন্য অসংখ্য পুরস্কার পেয়েছেন। কোডিং প্রযুক্তি এবং ভিজ্যুয়াল যোগাযোগ এবং মাল্টিমিডিয়া যোগাযোগ ব্যবস্থার গবেষণা ও উন্নয়নসহ আরও পুরস্কার পেয়েছেন। ২০০০ সালে আইইইই থেকে চার্লস প্রোটিয়াস স্টেইনমেটজ অ্যাওয়ার্ড, ২০০৫ সালে তাকায়ানাগি অ্যাওয়ার্ড এবং ২০০৯ সালে জাপানের সম্রাট থেকে পার্পল রিবনের পদক। তিনি আইইই এর একজন লাইফ ফেলো, ইআইসিইজেড এবং আইপিএসজেড এর ফেলো এবং টেলিভিশন ইনস্টিটিউটের একজন সদস্য। তিনি ১৯৯১ সালে মাল্টিমিডিয়া কোডিংয়ের ইন্টারন্যাশনাল স্ট্যান্ডার্ডাইজেশন, ১৯৯৪ সালে মাল্টিমিডিয়া কোডিংয়ের এমপিইজি/ইন্টারন্যাশনাল স্ট্যান্ডার্ডাইজেশন, ১৯৯৫ সালে দ্য বেস ফর দ্য ডিজিটাল ইমেজ কোডিং, ১৯৯৬ সালে দ্য টেক্সট ফর ইন্টারনেট, ২০০২ সালে দ্য টেক্সট ফর এমপিইজি এবং ২০০৩ সালে দ্য টেক্সট ফর কনটেন্ট ডিস্ট্রিবিউশন লিখেছেন।

## তথ্যসূত্র

বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:এমপিইজি
বিষয়শ্রেণী:জীবিত ব্যক্তি
বিষয়শ্রেণী:জাপানি উদ্ভাবক
বিষয়শ্রেণী:১৯৪৪-এ জন্ম
অ্যাস্ট্রন (হাতঘড়ি)

থাম্ব|কোয়ার্টজ মুভমেন্ট অফ দ্য সিকো অ্যাস্ট্রন, ১৯৬৯ (ডয়েচেস উহরেনমিউজিয়াম, ইনভ. ইনভ. ২০০৬-২০১০)
**অ্যাস্ট্রন** হাতঘড়ি হল জাপানে তৈরি একটি উন্নত হাতঘড়ি যা সিকো কোয়ারটাজ-অ্যাস্ট্রন ৩৫একিউ নামে পরিচিত। বিশ্বের প্রথম হাতঘড়ি হিসাবে এর খ্যাতি রয়েছে। এটি তড়িৎ প্রকৌশলে একটি গুরুত্বপূর্ণ অগ্রগতি হিসাবে আইইই মাইলস্টোনের তালিকায় নিবন্ধিত হয়েছে৷ এ ঘড়ির বিশ্বজুড়ে পরিচিতি রয়েছে।

## ইতিহাস
টোকিওতে ২৫ ডিসেম্বর, ১৯৬৯-এ অ্যাস্ট্রন হাতঘড়ি উন্মোচন করা হয়। সিকো গ্রুপের একটি উৎপাদনকারী প্রতিষ্ঠান সুয়া সিকোশা (বর্তমানে নাম সিকো ইপসোন) কোম্পানিতে দশ বছর গবেষণা ও পর্যায়ক্রমে উন্নয়নের পর তা তৈরী করা হয়। এ ঘড়িটি যখন তৈরি করা হয় তখন এক সপ্তাহের মধ্যে ১০০টি সোনার ঘড়ি বিক্রি হয়। প্রতিটি ঘড়ির খুচরা মূল্য ৪৫০,০০০ ইয়েন বা (US$১২৫০) ছিল। যা সেই সময়ে একটি মাঝারি আকারের গাড়ির দামের সমতুল্য। ঘড়ির অপরিহার্য উপাদানগুলির মধ্যে ছিল  এর একটি এক্সওয়াই-টাইপ কোয়ার্টজ অ্যাসিলেটর অন্তর্ভুক্ত  (৮১৯২ = ২ ১৩)। এটির ভিতরে একটি হাইব্রিড ইন্টিগ্রেটেড সার্কিট এবং একটি ফেজ লক করা অতি ছোট স্টেপিং মোটর ছিল। যা মানুষের হাতে ঘুরানোর জন্য তৈরি হয়েছিল। সিকোর মতে, অ্যাস্ট্রন প্রতি মাসে ±৫ সেকেন্ড বা বছরে এক মিনিটের জন্য সঠিক ছিল এবং এর ব্যাটারির আয়ু ছিল ১ বছর বা তার বেশি।

## বার্ষিকী
২০১০ সালের মার্চ মাসে সুইজারল্যান্ডের ব্যাসেলওয়ার্ল্ড ঘড়ি মেলা এবং বাণিজ্য প্রদর্শনীতে সিকো ঘড়ির একটি সীমিত সংস্করণের নতুন সংস্করণ এবং আসল অ্যাস্ট্রন ঘড়ির সম্পর্কিত নকশার পূর্বরূপ প্রদর্শিত হয়েছিল, যা ক্রেতাদের আকর্ষণ করেছিল। ২০০৯ সালের ডিসেম্বর মাসে অ্যাস্ট্রন ঘড়ির আত্মপ্রকাশের চল্লিশতম বার্ষিকী পালিত হয়।

## দ্বিতীয় প্রজন্মের হাতঘড়ি
২০১২ সালে জিপিএস স্যাটেলাইট ব্যবহার করে একটি স্যাটেলাইট রেডিও-তরঙ্গ সৌর-চালিত হাতঘড়ি প্রকাশ করার সময় সিকো অ্যাস্ট্রন ট্রেডমার্কটিকে আবার "সিকো অ্যাস্ট্রন" হিসেবে ব্যবহার করে বাজারজাত করা হয়।

### ৫০তম বার্ষিকীর মডেল
২০১৯ সালে, সিকো কোয়ার্টজ অ্যাস্ট্রনের ৫০তম বার্ষিকী স্মরণে বেশ কয়েকটি সীমিত সংস্করণ অ্যাস্ট্রন মডেল প্রকাশ করে। তার মধ্যে, ৫০ পিস (৩.৪ মিলিয়ন ইয়েন) এর সীমিত সংস্করণে উৎপাদিত মডেলটি আসল কেস ডিজাইনের অনুকরণ করে এবং এপসনের "মাইক্রো আর্টিস্ট ওয়ার্কশপ" এর কারিগরদের দ্বারা মোটামুটি খোদাই প্যাটার্ন করা হয়। এটি বর্তমানে বাজারে পাওয়া যায়।

## পাদটীকা

* 
* 
*  (alternate version )
## তথ্যসূত্র

বিষয়শ্রেণী:জাপানি উদ্ভাবন
বিষয়শ্রেণী:হাতঘড়ি মডেল
বিষয়শ্রেণী:১৯৬৯-এ প্রবর্তিত পণ্য
বিষয়শ্রেণী:সিকো
কেন্দ্রীয় প্রশাসন

**কেন্দ্রীয় প্রশাসন** হলো নেতৃস্থানীয় বা সভাপতিত্বকারী সংস্থা বা জনগণের গোষ্ঠী অথবা সর্বোচ্চ প্রশাসনিক বিভাগ যা একটি সংস্থার সমস্ত নিম্ন বিভাগের তত্ত্বাবধান করে থাকে।

## শিক্ষা
বেশিরভাগ ক্ষেত্রে, একটি স্কুল বা স্কুল জেলা কেন্দ্রীয় প্রশাসনের একটি অংশ হিসাবে একটি নেতৃস্থানীয় গোষ্ঠী থাকে। আবার একটি স্কুল জেলায়, এই শর্তগুলির মধ্যে একজন সুপারিনটেনডেন্ট (শিক্ষা), প্রধান অপারেটিং অফিসার, স্কুলের প্রধান শিক্ষক অথবা এক বা একাধিক নির্দিষ্ট বিভাগে নেতৃত্বের ভূমিকা পালন করতে পারে এমন জনবল অন্তর্ভুক্ত থাকতে পারে। কেন্দ্রীয় প্রশাসনের লোকেরা সাধারণত একটি বোর্ড দ্বারা নিয়োগ করা হয়। যেমন একটি শিক্ষা বোর্ড তারা প্রধান নির্বাহী কর্মকর্তার মতো পদের সাথে তুলনীয় হয়। তারা অন্যান্য সমস্ত প্রশাসনের উপরে নেতৃত্বের দক্ষতায় প্রয়োজন অনুসারে স্থান পায়। কেন্দ্রীয় প্রশাসনিক কর্মীদের স্কুল অথবা স্কুল জেলা প্রশাসনের উপর একটি নির্বাহী তত্ত্বাবধান রয়েছে। এ বিভাগটি বিশ্ববিদ্যালয়গুলিতে বিদ্যমান থাকে। আবার বিভাগটি সংগঠনে মূল ভূমিকা পালন করে। বিভাগটিকে প্রায়শই ডেটা সুরক্ষা, দুর্যোগ নিয়ন্ত্রণ পরিকল্পনা এবং অন্যান্য ক্ষেত্রেও দায়িত্ব দেওয়া হয়।

## সরকার
অনেক দেশে কেন্দ্রীয় প্রশাসন সিভিল সার্ভিসের একটি মূল অংশ হয়। যেমন ইউনাইটেড কিংডমে থাকে। উদাহরণস্বরূপ, বিভাগটি প্রধান নির্বাহীর অফিস এবং অন্যান্য গুরুত্বপূর্ণ ক্ষেত্রগুলিকে সমর্থন করে। মার্কিন যুক্তরাষ্ট্রে, সরকারের অনেক ক্ষেত্রে একটি কেন্দ্রীয় প্রশাসন বিভাগ রয়েছে। উদাহরণস্বরূপ, সংশোধনমূলক সুবিধাগুলিতে, পরিচালকের কার্যালয় তার তত্ত্বাবধানে থাকে। এটি রাষ্ট্রের বিভিন্ন অস্ত্রের কার্যকারিতায় ভূমিকা পালন করে। যেমন ভারতে, যেখানে এটি সিভিল সার্ভিসের কার্যকারিতায় একটি গুরুত্বপূর্ণ ভূমিকা পালন করে। বিভাগটি অনেক দেশের জন্য গুরুত্বপূর্ণ সিদ্ধান্ত নেওয়ার ক্ষেত্রেও মুখ্য ভূমিকা পালন করে। উদাহরণস্বরূপ, পাকিস্তানে সরকারকে কেন্দ্রীয় প্রশাসনের কঠোর নিয়ন্ত্রণে ভারতের সীমান্তে বিদ্রোহী মানসিকতার উপজাতীয় এলাকাকে আয়ত্বে নিয়ে আসা উচিত কিনা তা নিয়ে আলোচনা হয়।

## সংস্থাসমূহ
একটি "কেন্দ্রীয় প্রশাসন" বিভাগ অন্যান্য অনেক সংস্থার কার্যকারিতার মূল ভূমিকা পালন করে। তথ্য প্রযুক্তি ক্ষেত্রে, কেন্দ্রীয় প্রশাসন উন্নয়ন দলগুলির সাথে একটি মূল সংস্থান রয়েছে। কেন্দ্রীয় প্রশাসন বিভাগগুলিকে প্রায়শই বিভিন্ন সংস্থাকে আইটি সহায়তা প্রদানের দায়িত্ব দেওয়া হয় এবং মূল প্রযুক্তিগত সহায়তা প্রদান করা হয়। এ ভূমিকার প্রকৃত অর্থ হল পেশাদারদের পিসি সিস্টেমে (ডোমেন প্রশাসক, ইত্যাদি) খুব বেশি কাজ রয়েছে; কারণ তাদের এমন ফাংশনগুলি গ্রহণ করতে হয় যাতে ব্যবহারকারীর অ্যাকাউন্ট তৈরি এবং সংশোধন অন্তর্ভুক্ত থাকে।

## সফটওয়্যার
সেন্ট্রাল অ্যাডমিনিস্ট্রেশন ডিপার্টমেন্টের লোকদের পাশাপাশি কনসোল, অ্যাপ্লিকেশান এবং অন্যান্য টুলসকে নির্দেশ করতে পারে যা এর কাজকে সাহায্য করে। কেন্দ্রীয় প্রশাসন উইন্ডোজ শেয়ারপয়েন্ট সার্ভারের অংশ; এটি সিস্টেম অ্যাডমিনিস্ট্রেটর বা সেন্ট্রাল অ্যাডমিন ডিপার্টমেন্টের মধ্যে থাকা ব্যক্তিদের বিভিন্ন কাজকে অগ্রাধিকার দেওয়ার পাশাপাশি ব্যবহারকারীদের গবেষণা এবং বর্তমানে চলমান পরিষেবাগুলি দেখার অনুমতি দেয়।

## আরো দেখুন

* ইংরেজ আইন
* প্রধান প্রশাসনিক কর্মকর্তা
* প্রধান নির্বাহী কর্মকর্তা
* সুপারিনটেনডেন্ট (শিক্ষা)
* প্রধান পরিচালন কর্মকর্তা
* নির্বাহী পরিচালক
* জ্যেষ্ঠ ব্যবস্থাপনা
* পরিচালনা পর্ষদ
* ট্রাস্টি
* শিক্ষা বোর্ড
* গভর্নরদের বোর্ড

## তথ্যসূত্র

বিষয়শ্রেণী:ধরন অনুযায়ী ব্যবস্থাপনা